CELEX: 32010R0380
Language: lv
Date: 2010-04-30 00:00:00
Title: Komisijas Regula (ES) Nr. 380/2010 ( 2010. gada 30. aprīlis ) par atsevišķu preču klasifikāciju kombinētajā nomenklatūrā

5.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 112/4
            
         KOMISIJAS REGULA (ES) Nr. 380/2010
   (2010. gada 30. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2010. gada 30. aprīlī
      
         
            Komisijas vārdā, priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Mazumtirdzniecībai sagatavotas 1 772 mg tabletes, vienas tabletes sastāvs (masas %):
                  
                              —
                           
                           
                              kalcija karbonāts (atbilst 630 mg kalcija)
                           
                           
                              88,9
                           
                        
                              —
                           
                           
                              ciete
                           
                           
                              3,5
                           
                        
                              —
                           
                           
                              hidroksipropilmetilceluloze
                           
                           
                              2,7
                           
                        
                              —
                           
                           
                              krospovidons
                           
                           
                              1,9
                           
                        
                              —
                           
                           
                              maltodekstrīns
                           
                           
                              1,3
                           
                        
                              —
                           
                           
                              minerāleļļa
                           
                           
                              1,2
                           
                        Papildus minētajam viena tablete satur 7 μg = 284 IU (starptautiskās vienības) D3 vitamīna (holekalciferola). Pārējo vielu kopējais saturs ir mazāks par 1,0 % (masas).
                  Ieteicamā dienas deva, kas norādīta uz etiķetes, ir viena tablete dienā.
                  Saskaņā ar informāciju uz etiķetes produkts ir lietojams kā profilaktisks līdzeklis, piemēram, osteoporozes profilaksei un kaulu stiprināšanai.
               
               
                  2106 90 92
               
               
                  Klasifikācija ir noteikta, ievērojot Kombinētās nomenklatūras 1. un 6. vispārīgo interpretācijas noteikumu 28. nodaļas 1. piezīmi, 30. nodaļas 1. papildu piezīmi un KN kodu 2106, 2106 90 un 2106 90 92 aprakstus.
                  Tā kā produkts satur vielas, uz kurām neattiecas 28. nodaļas 1. piezīmes a), d) vai e) punkts, produktu šajā nodaļā klasificēt nevar.
                  Uzņemto minerālvielu vai vitamīnu (kalcijs un D3 vitamīns) daudzums saskaņā ar ieteicamo diennakts devu, kas norādīta uz etiķetes, nav ievērojami augstāks kā ieteicamā diennakts deva vispārējai veselības vai labsajūtas uzturēšanai. Tāpēc produkts neatbilst 30. nodaļas 1. papildu piezīmes pēdējā daļā noteiktajām prasībām un to nevar klasificēt pozīcijā 3004 (sk. arī kombinētās nomenklatūras skaidrojumus 30. nodaļas 1. papildu piezīmes 3. punktam).
                  Ņemot vērā produkta īpašības, tas jāklasificē kā pozīcijas 2106 pārtikas izstrādājums.